"చనిపోయాక ఉండే జీవితం గురించి నీకు తెలుసా సందీప్ ?"
వెన్నులో నుంచీ చలి పుట్టుకొచ్చినట్లయింది సందీప్ కి. మళ్ళీ అదే ప్రశ్న!
"చనిపోయాక ఉంటే జీవితం గురించి నువ్వు తెలుసుకుని తీరాలి సందీప్! మనం లెపర్స్ వాలీలో నుంచీ తప్పించుకు వస్తున్నప్పుడు నేను నీకు చెప్పబోయాను. కానీ నువ్వు దాన్ని తేలిగ్గా తీసిపారేశావు! ఇప్పుడింక నేను చెప్పక తప్పదు. నువ్వు వినక తప్పదు."
హఠాత్తుగా గాలి గడ్డకట్టినట్లయింది. చిగురుటాకులు కూడా కదలకుండా నిశ్చలంగా అయిపోయాయి. తన రహస్యాలన్నీ ఇంక బట్టబయలై పోతాయన్న భయంతో ప్రకృతి బిగుసుకుపోయినట్లయింది.
మనుషులు చనిపోయాక ఏం జరుగుతుందో వివరించడం మొదలెట్టింది స్వప్న. చావుకి అవతలవైపు"చావుకి తర్వాత కూడా జీవితం ఉంటుంది సందీప్ ! అదెలా వుంటుందో, నీకు అర్థమయేలా సైంటిస్టుల మాటలలోనే చెప్పడానికి ప్రయత్నిస్తాను" అంది స్వప్న.
"రేమాండ్ మూడీ జూనియర్ అనే డాక్టరు, ఇంతకు ముందు ఏ శాస్త్రజ్ఞుడూ సీరియస్ గా తరచి చూడని విషయాన్ని తీసుకుని, తీవ్రంగా పరిశోధనలు చేశాడు. అంతటితో ఊరుకోలేదు. ఆ పరిశోధనల సారాంశాన్ని పుస్తకంగా ప్రచురించే 'సాహసం' కూడా చేశాడు. దానిపేరు 'లైఫ్ ఆఫ్టర్ లైఫ్.'"
"అది నేనూ చదివాను. కానీ అప్పట్లో దాన్ని గురించి అంతగా పట్టించుకోలేదు." అన్నాడు సందీప్, నిజం బయటపెడుతూ.
ఆ పుస్తకం విడుదల సంచలనం కలగజెయ్యడం గుర్తుంది సందీప్ కి. అందులోని ప్రతి అక్షరమూ అతని కళ్ళముందు మెదులుతున్నట్లు అయింది. అతనిది ఫోటో గ్రాఫిక్ మెమెరీ. ఒకసారి కళ్ళతో చూసినది ఆజన్మాంతం మర్చిపోడు.
కొద్దిసేపు చనిపోయి, మళ్ళీ తిరిగి బతికిన, లేదా బతికించబడిన, పేషెంట్ల అనుభవాలను క్షుణ్ణంగా పరిశీలించి, క్రోడీకరించాడు డాక్టర్ మూడీ. అవసానదశలో ఉన్న రోగుల సంరక్షణలో అపారమైన అనుభవం గల డాక్టర్ ఎలిసాబెత్ కూబ్లర్ రోస్ (ఈమె డెత్ అండ్ డయింగ్ అనే ప్రముఖ పుస్తక రచయిత్రి) కూడా మెచ్చుకుని అభినందించింది.
చనిపోయాడని నిర్ధారించిన పేషెంట్లని కూడా, "ఆర్టిఫిషియల్ రిసస్కిటేషన్" ద్వారా తిరిగి బతికించడం కొన్ని సందర్భాలలో సాధ్యమవుతుంది. మరి ఆ కొద్ది నిమిషాల సేపో, గంటల సేపో, పేషెంటుకి కలిగిన అనుభూతులేమిటి?
చాలామంది పేషెంట్లు విపరీతమైన శబ్దాలు వినబడ్డాయని చెప్పారు. ఈ శబ్దాలు రొదలాగా వినబడ్డాయి కొందరికి. గంటలు మోగుతున్నట్లుగా వినబడ్డాయి మరికొందరికి.
ఆ శబ్దాలు వినబడుతున్నప్పుడే, చీకటి గుయ్యారంలా వున్న ప్రదేశంలో నుంచీ బరబరా లాక్కెళ్ళిపోతున్నట్లు భావన కలుగుతుంది. ఆ చీకటి ప్రదేశాన్ని కొందరు గదిలాగా, కొందరు గుహలాగా, ఇంకొందరు కాలవలాగా, మరికొందరు లోయలాగా వర్ణించి చెప్పారు.
ఈ చీకటి గుయ్యారంలోనుంచీ బయటపడిన తర్వాత, చనిపోయిన మనిషి తన శరీరాన్ని తనే దూరం నుంచీ చూడగలుగుతాడు. కలవరపడిపోతూ, తన శరీరంలో తిరిగి ఎలాగైనా సరే దూరిపోవాలని విశ్వప్రయత్నం చేస్తాడు. కానీ మళ్ళీ తన శరీరంలో ప్రవేశించే విధానం ఏమిటో అంతుబట్టదు. చాలామంది భయంతో చలించిపోతారు.
బంధు మిత్రులు శోకాలు పెట్టడం వినబడుతూనే వుంటుంది. వాళ్ళని ఓదార్చాలని ప్రయత్నించినా, తన మాటలు వాళ్ళకెవరికీ వినబడవు. అసలు తనని వాళ్ళెవరూ లక్ష్యపెడుతున్నట్లు అనిపించదు.
చనిపోయిన వ్యక్తికి కొత్త "దేహం" వస్తుంది. కానీ ఈ "దేహాన్ని" వర్ణించడానికి మనకు తెలిసిన భాషల్లో తగిన పదాలు దొరకవు. ఏ పేషెంటూ కూడా దాన్ని సరిగా వర్ణించలేకపోయాడు. "స్పిరిచుయల్. బాడీ" అని దాన్ని కొందరు వర్ణించారు. ఈ "శరీరానికి" ఘనరూపం ఉండదు.
"chanipoyaka unde jeevitam gurinchi neeku telusa sandip ?"
vennulo nunchi chali puttukochinatlayim sandip ki. mallee adhe prasna!
"chanipoyaka unte jeevitam gurinchi nuvvu telusukuni tiiraali sandip! manam lepers vaaleelo nunchi tappinchuku vastunnappudu nenu neeku cheppaboyanu. cony nuvvu daanni teliggaa teesipaaresaavu! ippudinka nenu cheppaka tappadu. nuvvu vinaka tappadu."
hataattugaa gaali gaddakattinatlayindi. chigurutaakulu kuudaa kadalakunda nischalamgaa aipoyayi. tana rahasyaalannii inka battabayalai potayanna bhayamto prakruti bigusukupoyinatlayim.
manushulu chanipoyaka yem jarugutundo vivarinchadam modalettindi swapna. chaavuki avatalavaipu"chaavuki tarvaata kuudaa jeevitam untundi sandip ! adela vuntundo, neeku arthamayela cientistula maatalalone cheppadaaniki prayatnistaanu" andi swapna.
"remand moody joonier ane daaktaru, intaku mundu e saastrajnuduu seerius gaa tarachi chudani vishayaanni teesukuni, teevramgaa parisodhanalu cheshaadu. antatitho oorukoledu. aa parisodhanala saaraamsaanni pustakamgaa prachurinche 'saahasam' kuudaa cheshaadu. daaniperu 'life after life.'"
"adhi nenuu chadivaanu. cony appatlo daanni gurinchi antagaa pattinchukoledu." annadu sandip, nijam bayatapedutuu.
aa pustakam vidudala sanchalanam kalagajeyyadam gurtundi sandip ki. andulooni prati aksharamuu athani kallamundu medulutunnatlu ayindi. atanidi photo grafic memery. okasari kallatho chusinadi aajanmaantam marchipodu.
koddisepu chanipoyi, mallee tirigi batikina, leda batikinchabadina, paeshentla anubhavaalanu kshunnamgaa pariseelinchi, krodikarinchaadu dactor moody. avasaanadasalo unna rogula samrakshanalo apaaramaina anubhavam gala dactor elisabet kublar ros (eeme deth and diung ane pramukha pustaka rachayitri) kuudaa mecchukuni abhinandinchindi.
chanipoyadani nirdhaarinchina peshentlani kuudaa, "artificial resaskitation" dwara tirigi batikinchadam konni sandarbhaalalo saadhyamavutundi. mari aa koddi nimishaala sepo, gantala sepo, peshentuki kaligina anubhoothulemiti?
chaalaamandi paeshentlu vipareetamaina sabdaalu vinabaddaayani cheppaaru. ee sabdaalu rodalaagaa vinabaddaayi kondariki. gantalu mogutunnatlugaa vinabaddaayi marikondariki.
aa sabdaalu vinabadutunnappude, cheekati guyyaramla vunna pradesamlo nunchi barabara lakkellipothunnatt bhavana kalugutundi. aa cheekati pradesaanni kondaru gadilaagaa, kondaru guhalaga, inkondaru kalavalaga, marikondaru loyalaga varninchi cheppaaru.
ee cheekati guyyaramlonunchi bayatapadina tarvaata, chanipoyina manishi tana sariiraanni tane dooram nunchi chudagalugutaadu. kalavarapadipotu, tana sareeramlo tirigi elagaina sare dooripovaalani vishwaprayatnam chestaadu. cony mallee tana sareeramlo pravesinche vidhaanam emito antubattadu. chaalaamandi bhayamto chalinchipotaru.
bandhu mitrulu shokaalu pettadam vinabadutune vuntundi. vaallani odaarchaalani prayatninchinaa, tana maatalu vaallakevarikii vinabadavu. asalu tanani vaallevaruu lakshyapedutunnatlu anipinchadu.
chanipoyina vyaktiki kotta "deham" vastundi. cony ee "dehaanni" varninchadaaniki manaku telisina bhaashallo tagina padaalu dorakavu. e paeshentuu kuudaa daanni sarigaa varninchalekapoyadu. "spirichul. bady" ani daanni kondaru varninchaaru. ee "sariiraaniki" ghanaroopam undadu.